I Am... World Tour (albumi)

**I Am... World Tour** on yhdysvaltalaisen laulaja Beyoncén neljäs livealbumi ja viides konserttielokuva. Se julkaistiin 26 marraskuuta 2010 Parkwood Entertainmentin, Columbia Recordsin ja Music World Entertainmentin kautta. 

Levy on tallenne Beyoncén vuosina 2009 ja 2010 tekemästä *[[I Am... World Tour (kiertue)|I Am... World Tour]]* -kiertueesta, joka tuki hänen kolmatta studioalbumia *[[I Am... Sasha Fierce]]* (2008). DVD sisältää kiertueen esityksiä ja vierailuita muun muassa Kanye Westiltä ja Jay-Z:iltä sekä materiaalia kulissien takaa. 

Levy sai Grammy-ehdokkuuden vuoden 2012 Grammy-gaalassa kategoriassa ”Best Long Form Music Video”. Se oli maailmanlaajuisesti vuoden 2010 parhaiten myynyt videoalbumi.

## Taustaa

Edistääkseen hänen kolmatta studioalbumiaan *[[I Am... Sasha Fierce]]* (2008) Beyoncé lähti maailmanlaajuiselle *[[I Am... World Tour (kiertue)|I Am...]]* -kiertueelle. Kiertue alkoi Edmontonissa 26. maaliskuuta 2009. Kiertue päättyi helmikuussa 2010 Trinidadiin, ja se tuotti 103,2 miljoonaa dollaria 97 konsertista. 

Kiertueen ollessa käynnissä Beyoncé piti Las Vegasin Encore Las Vegasissa konserttiresidenssin nimeltä *[[I Am... Yours]]*, josta julkaistiin DVD:nä, CD-levynä ja televisiospesiaalina marraskuussa 2009 nimellä *[[I Am... Yours: An Intimate Performance at Wynn Las Vegas]]*. 

## Tuotanto ja kuvaus

Beyoncé tuotti, ohjasi ja leikkasi *I Am... World Tour* -elokuvan hänen oman tuotantoyhtiönsä Parkwood Picturesin kautta. Se sisältää materiaalia yhteensä 108 konsertista, yhteensä 1,1 miljoonan fanin edestä. Elokuva yhdistää materiaalia kulissien takaa ja kiertueen esityksiä. *I Am... World Tour* on Beyoncén ensimmäinen elokuva, jonka hän on ohjannut. Hän myönsi, että urakka oli ollut valtava, mutta kertoi olevansa onnellinen ja innoissaan voidessaan tarjota faneilleen itse ohjaamansa elokuvan. Hän kertoi: ”Olen niin innoissani, tämä on ensimmäinen ohjaukseni. Olen todella onnellinen, että fanini pääsevät kokemaan sen kanssani teatterissa, enkä malta odottaa, että kaikki näkevät sen. Kiertueella oli 116 konserttia, joten voitte kuvitella kuinka paljon työtä se vaati, [mutta] se oli sen arvoista.”

New Yorkin ensi-illassa Beyoncé kertoi olleensa päättämässä täysin siitä, mitkä hetket päätyivät lopulliseen versioon elokuvasta. Hän totesi: ”Se oli kovaa työtä. Opin niin paljon. Sain uudenlaisen kunnioituksen ohjaajia kohtaan, ja luulen että haluaisin tehdä sitä paljon lisää.” Osan kulissien takaisesta materiaalista Beyoncé kuvasi hänen kannettavalla tietokoneellaan. DVD:llä nähdään pätkiä Euroopan, Aasian, Etelä-Amerikan ja Yhdysvaltojen konserteista. *I Am... World Tour* on kuitenkin kuvattu pääosin Lontoon The O2 Arenalla. Konserttitallenteen lisäksi pakettiin kuului live-CD, dokumentti Beyoncén elämästä kiertueella sekä 20-sivuinen valokuvakirja. Lehdistötiedotteen mukaan kokonaisuuden tarkoituksena on tarjota ”äärimmäinen Knowles-konserttikokemus hänen omasta näkökulmastaan nähtynä”. 

## Sisältö
Elokuvassa nähdään kulissien takaisten hetkien lisäksi 20 kappaleen esitykset.  ”If I Were a Boy” esitettiin potpurissa Alanis Morissetten kappaleen ”You Oughta Know” kanssa, ja esityksen aikana katsojille näytetään vanhoja videopätkiä Beyoncén lapsuudesta. Materiaali kulkee kotona tanssivasta lapsesta aina unettomiin öihin kiertueella, jolloin Beyoncé miettii omaa terveyttään. Vaikeuksista huolimatta hän esittää Destiny’s Childin kappaleet ”Bootylicious” ja ”Survivor” sekä kutsuu lavalle Kanye Westin. ”Single Ladies (Put a Ring on It)” -kappaleen aikana näytetään Youtubesta poimittua materiaalia, jossa fanit tekevät kappaleen koreografiaa sekä lyhyt videopätkä silloisesta Yhdysvaltain presidentti Barack Obamasta. 

Elokuva sisältää myös herkkiä hetkiä. Beyoncé purskahtaa kyyneliin ja kysyy itseltään: ”Miksi Jumala antoi minulle tämän elämän? Joskus se on musertavaa. Miksi Jumala antoi minulle lahjani, perheeni? Mutta tiedän, ettei Jumalaa kuulu kyseenalaistaa.” Hän kertoi *Entertainment Tonightissa*: ”Halusin tehdä Halusin tehdä elokuvasta vähän erilaisen ... Halusin, että ihmiset kokevat esityksen uudella tavalla. Kaikki, jotka olivat nähneet sen livenä, halusin heidän näkevän asioita, joita he eivät silloin huomanneet. Ajattelin, että olisi hienoa näyttää kaikki omasta näkökulmastani. Se on kurkistus kulissien taakse ... se oli enemmän tunteiden näyttämistä olemalla aito ja rehellinen kuin ilman meikkiä oleminen. En usko, että olisin pystynyt päästämään puolustuksestani irti samalla tavalla, jos huoneessa olisi ollut ketään muita.” Elokuvan viimeiset minuutit ovat tunteikkaat. Ne huipentuvat Etta Jamesin kappaleen ”At Last” esittämiseen, jonka taustalla nähdään kuvia Yhdysvaltain kansalaisoikeusliikkeen ajoilta. Lopuksi hän esittää kappaleen ”Halo” kunnianosoituksena Michael Jacksonille. Esityksen mukaan on leikattu materiaalia Beyoncén ensimmäisestä Jacksonin konsertista. Koko konsertti huipentuu hetkeen, jossa Beyoncé nostaa Roc-merkin ilmaan ja poistuu lavalta.

## Julkaisu ja markkinointi

Beyoncén päätettyä konserttinsa Trent FM Areenalla Nottinghamissa, Englannissa 20. marraskuuta 2009 hän kertoi yleisölle, että uusi albumi julkaistaisiin seuraavana vuonna. *I Am... World Tour* sisältää esityksiä hänen kiertueelta. Hän kertoi, että idea yhdistää pätkiä konserteista ympäri maailmaa syntyi, kun hän tunsi olonsa yksinäiseksi: ”Oli yksi hetki, kun olin Kiinassa suuressa sviitissä. Katselin ikkunasta ulos, ja siellä oli tuhansia ihmisiä vain kävelemässä, enkä voinut uskoa elämääni. Luulen, että olin hieman yksinäinen ja halusin puhua jonkun kanssa, joten avasin tietokoneeni ja vain puhuin.” Sekä Jay-Z että Kanye West vierailevat elokuvassa.

Marraskuussa 2010 järjestettiin arvonta, jossa faneilla oli mahdollisuus voittaa lippuja elokuvan yksityisnäytökseen. *I Am... World Tourin* 34 sekuntia kestävä promotraileri julkaistiin marraskuun 2010 alussa. Albumin kappalelista julkaistiin 12. marraskuuta 2010. Beyoncé osallistui elokuvan ensi-iltaan Manhattanilla, Chelsean kuvataidelukion teatterissa 21. marraskuuta 2010. *[[Rolling Stone]]* järjesti kilpailun, jonka palkintona oli *I Am... World Tour* -konserttitallenne. Beyoncé kertoi ABC:n *Nightline* -ohjelmassa, että ”halusin, että fanini näkisivät asioita, jotka itse näen ... Paljastan itsestäni sellaisia asioita, joita en ikinä antaisi toiselle ohjaajalle”.

Konserttielokuvan television ensi-ilta tapahtui 25. marraskuuta 2010, kun ABC lähetti sen yksinoikeudella kiitospäivän spesiaalina. 
 Vuotta aiemmin kanava näytti *[[I Am... Yours: An Intimate Performance at Wynn Las Vegas]]* -konsertin myöskin kiitospäivänä.

Yhdysvalloissa albumin normaaliversio julkaistiin yksinoikeudella Walmarteissa 26. marraskuuta 2010. Albumin deluxe-versio sisältää DVD:n, CD:n, dokumentin ja 40-sivuisen kuvakirjan. Deluxe-versio julkaistiin 30. marraskuuta 2010 ja Blu-ray-versio 7. joulukuuta 2010. CD:n instrumentaaliversio julkaistiin 1. helmikuuta 2011. 

## Vastaanotto
AllMusic -sivuston Andy Kellman antoi *I Am... World Tourille* kolme tähteä viidestä, ja totesi: ”Kaikille muille kuin Beyoncén kaikkein uskollisimmille faneille tämä voi olla liikaa, eikä siinä ole yhtä paljon leikkisyyttä tai viihdyttäviä poikkeamia kuin *I Am... Yours: An Intimate Performance at Wynn Las Vegas* -konsertissa.” *[[Daily Express]]* -lehden Simon Gage kehui Beyoncén tanssiliikkeitä ja lauluosuuksia. Hän totesi, että ”Beyoncé on luultavasti sähäkin esiintyjä sitten Tina Turnerin” ja kutsui häntä ”R&B:n kuningattareksi”. Hän kehui myös kappaleiden ”Crazy in Love”, ”Single Ladies (Put a Ring on It)” ja ”Halo” laatua. *Us Weeklyn* Ian Drew kehui Beyoncén ”energisiä esityksiä” Destiny’s Childin kappaleista ja piti materiaalista kulissien takaa. Scott Kara *The New Zealand Heraldista* totesi, että albumin hyvä puoli on sen ”laajempi kappalevalikoima”, mutta niillä ei ole samaa ”tärisyttävää voimaa” kuin *[[The Beyoncé Experience]]* -kiertueella. Hänen mielestään jotkut kappaleet olivat liian lyhyitä, kuten ”Bootylicious”. *[[The Independent]]* -lehden Andy Gill oli DVD:stä vähemmän vaikuttunut, ja kutsui sitä ”tyydyttämättömäksi, epäjohdonmukaiseksi viihdekokemukseksi”, vaikka hän pitikin siitä, miten ”visuaalinen spektaakkeli asetti kaiken perspektiiviin”.
 
### Arvostelut
* AllMusic: 
* *[[Daily Express]]*: 
* *The New Zealand Herald*: 
* *Us Weekly*: 

## Kaupallinen menestys
*I Am... World Tour* nousi heti julkaisun jälkeen Yhdysvaltain Top Music Videos -listan kärkeen marraskuussa 2010. Se myi ensimmäisellä viikollaan 37 000 kappaletta, ja toisella 31 000 kappaletta. Joulukuuhun 2010 mennessä *I Am... World Tour* oli myynyt Yhdysvalloissa 139 000 kappaletta. Julkaisu oli vuoden 2010 myydyin musiikki-DVD Yhdysvalloissa ja vuoden 2011 kolmanneksi myydyin DVD. Se on myynyt Yhdysvalloissa tuplaplatinaa.

Britanniassa julkaisu nousi ja oli parhaimmillaan UK Music Videos -listan sijalle kuusi 11. joulukuuta 2010. UK R&B Albums -listalla albumi oli sijalla 37. Alankomaissa julkaisu debytoi musiikki-DVD-listan kärjessä joulukuussa 2010, ja pysyi ykkösenä seuraavan viikon ennen putoamista sijalle kolme. Ranskassa se oli parhaimmillaan sijalla yhdeksän. Puolassa julkaisu on myynyt kultaa. Julkaisu oli vuoden 2010 40. myydyin DVD Australiassa. Uudessa-Seelanissa julkaisu debytoi sijalla viisi. *I Am... World Tour* oli vuoden 2010 myydyin musiikki-DVD.

## Kappaleet

#### Huomautukset
* ”Mic and a Light” -dokumentin lopputekstit sisältävät Beyoncén kappaleen ”That’s Why You’re Beautiful”

#### Samplet
* ”Crazy in Love” sisältää samplen Beyoncén ja Jay-Z:n kappaleesta ”Déjà Vu”, The Chi-Litesin kappaleesta ”Are You My Woman? (Tell Me So)”, Jay-Z:n kappaleesta ”I Just Wanna Love U (Give It 2 Me)”, DJ Koolin kappaleesta ”Let Me Clear My Throat” ja The J.B.’s:n kappaleesta ”Pass the Peas”.
* ”Naughty Girl” sisältää interpolaation Donna Summerin kappaleesta ”Love to Love You Baby”.
* ”Ave Maria” sisältää samplen Mykola Leontovytšin kappaleesta ”Carol of the Bells” ja Franz Schubertin kappaleesta ”Ave Maria”.
* ”If I Were a Boy/You Oughta Know” sisältää samplen 2Pacin, Dr. Dren ja Roger Troutmanin kappaleesta ”California Love”.
* ”Robot” sisältää samplen Beyoncén kappaleesta ”Sweet Dreams”.
* ”Diva” sisältää samplen Jay-Z:n kappaleesta ”Hovi Baby”.
* ”Sasha vs. Beyoncé” sisältää samplen The Systemin kappaleesta ”Coming to America” ja Nile Rodgersin kappaleesta ”The King’s Motorcade”.
* ”Bootylicious” sisältää samplen Stevie Nicksin kappaleesta ”Edge of Seventeen”. 
* ”Upgrade U” sisältää samplen Betty Wrightin kappaleesta ”Girls Can’t Do What the Guys Do”.
* ”Video Phone” sisältää samplen Beyoncén kappaleesta ”Suga Mama”.
* ”At Last” sisältää samplen Destiny’s Childin kappaleesta ”Survivor”.
* ”Single Ladies (Put a Ring on It)” sisältää samplen Doug E. Freshin kappaleesta ”You Make Me Wanna Shout”.
* ”Credits” sisältää samplen Beyoncén kappaleista ”Satellites” ja ”Sweet Dreams”.

## Lähteet